section_heading: Smrt
paragraph_text: Ivan IV. poginuo je u borbi s nasljednikom Mahdija Abdulahom ibn Muhamedom za vrijeme Bitke kod Galabata 9. ožujka 1889. Smrtno ga je ranio Mahdijski snajperist, njegovi suborci odnijeli su ga u njegov šator gdje je preminuo nakon sat vremena. Njegova smrt pokolebala je moral etiopske vojske, koja je dotad gotovo slomila Mahdijevce. Smrt cara djelovala je porazno i etiopska vojska razbježala se nakon toga u panici. Mahdijevci su se dočepali tijela Ivana IV. te su ga odnijeli sa sobom u Omdurman, glavu su mu nabili na kolac i izložili je kao simbol svoje pobjede nad nevjernicima.